Við erum gífurlega stoltar af þessu verkefni og viljum gera vel við okkar viðskiptavini . Fyrir okkur er mikilvægt að halda sér á tánum og hlusta á viðskiptavini . Fyrir jólin 2018 fengum við mjög margar fyrirspurnir um dagatal með okkar vörum og helst vegan vörum svo við ákváðum að slá til . Karin eigandi Nola og Bryndís starfsmaður fóru saman til Ítalíu í mars 2019 á risastóra snyrtivöru ráðstefnu til að kynna sér allskonar nýjungar og hitta birgja . Við heimkomu byrjaði undirbúningur á aðventudagatali 2019 . Á bakvið svona verkefni liggur heilmikil vinna og skipulagning . Við fengum til liðs við okkur Rakel Tómas sem teiknaði fyrir okkur forsíðu dagatalsins . Rakel er óendanlega hæfileikarík og hafa teikningar og skipulagsdagbækur hennar slegið verðskuldað í gegn . Við vonum að þið séuð jafn ánægð og við . Ekki er hægt að skila eða skipta vörum úr dagatalinu .